Uga tinulis cetha jenenge si pengirim, Suhardiman. Njur sapa ya kuwi, aku nyoba ngeling-eling. Apa kancaku S.M.A. ?, apa kancaku les basa Inggris ? Ah … aku lali. Genea alamate ora lengkap ? Mung jeneng thok. Ah embuh, rehne cetha layang kuwi kanggo aku, mula wis ora mikir lan ora perduli, layang kuwi gage tak bukak senajan ing atiku ana rasa kumesar. Apa maneh bareng maca ukara-ukara sing tharik-tharik tinulis ing kertas jambon iku, sing unine mung cekak ngene :